Šiaurės Vakarų Arktikos rajonas

Šiaurės Vakarų Arktikos rajonas () – rajonas Jungtinėse Amerikos Valstijose, Aliaskos šiaurės vakaruose, prie Čiukčių jūros ir Kocebu įlankos. Prateka Noatako, Kobuko upės. Pagal 2020 m. JAV gyventojų surašymo duomenis, rajone gyveno 7 793 žmonės. Rajono būstinė įsikūrusi Kocebu. Rajono teritorijoje yra Kobuko slėnio nacionalinis parkas, dalys Beringo sausumos tilto nacionalinio draustinio, Arkties Vartų nacionalinio parko. 

 Istorija 
Prieš europiečių atkeliavimą vietovėje bent 10 000 metų gyveno inupiatai. Kocebu įlanką 1818 m. atrado vokiečių kilmės Rusijos jūrininkas, keliautojas Otas fon Kocebu. 1899 m. įsteigtas paštas. Dauguma rajono miestų kūrėsi kaip tiekimo stotys aukso kasybai. 1960 m. prie Kocebu įlankos buvo pastebėtas didžiausias kada nors užfiksuotas baltasis lokys, svėręs 1 002 kilogramus.World's Largest Polar Bear, world record at Kotzebue Sound, Alaska. www.worldrecordacademy.org. Nuoroda tikrinta 2024-07-23. 1986 m. rajonas įkurtas, susiformavo valdžia.Northwest Arctic Borough, Alaska . www.ereferencedesk.com . Nuoroda tikrinta 2024-07-23.

 Gyventojai 
2020 m. JAV gyventojų surašymo duomenimis, rajone gyveno 82,81 % indėnų (daugiausia inupiatų),AMERICAN INDIAN AND ALASKA NATIVE (AIAN) ALONE OR IN ANY COMBINATION BY SELECTED TRIBAL GROUPINGS. https://data.census.gov. Nuoroda tikrinta 2024-07-23. 8,78 % baltųjų, 5,38 % mišrios rasės, 1,31 % lotynoamerikiečių, 0,91 % afroamerikiečių, 0,68 % azijiečių ir 0,14 % Ramiojo vandenyno salų,kilmės gyventojų.Northwest Arctic Borough, Alaska. data.census.gov. Nuoroda tikrinta 2024-07-23.

 Šaltiniai 

Kategorija:Aliaskos rajonai